Михаил Лермонтов
Не ме пленявай с красота!…

Превод от руски: Григор Ленков, —

chitanka.info

Не ме пленявай с красота!

Угасна, остаря душата.

Ах, тъй отдавна в паметта

друг поглед мил се отпечата.

Заради неговия чар

забравих аз света огромен;

но днес като прокуден цар

аз бродя беден и бездомен.

Блуждаещ огън ли съзре

самотен пътник в нощ беззвездна,

се втурва тъй… Пред него спре

и — изведнъж се свлича в бездна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.